
Tisztelt Képviselő-testület!

I. Előzmények:

A Fót-központi Református Egyházközséggel 2016. év óta húzódó tárgyalások lezárásaként Fót Város Önkormányzatának Képviselő-testülete meghozta 130/2023.(VI.22.) KT-határozatát, melyben hozzájárult az Önkormányzat tulajdonában álló 1550 hrsz.-ú ingatlan cseréjéhez. Az ingatlanért cserébe az Önkormányzat a Fót-központi Református Egyházközségtől megkapja a 1042 hrsz.-ú ingatlan buszöböl kialakításához szükséges 300 m2 területéből 200 m2-t, valamint a 1107 és a 0250/76 hrsz.-ú ingatlanokat. A 130/2023.(VI.22.) KT-határozat rendelkezik arról, hogy a buszöböl kialakításához szükséges további 100 m2-t az Evangélikus Egyháztól vásárolja meg. A cseréhez és a vásárláshoz szükséges előszerződéseket az Önkormányzat 2023. év júliusában megkötötte. A végleges szerződések megkötéséhez azonban a 1042 hrsz.-ú ingatlant érintő telekalakítás engedélyezésére volt szükség. Ehhez a közterületet lehatároló szabályozási vonal vonatkozásában módosítani kellett a szabályozási tervet. A buszöböl kialakítására vonatkozó változási vázrajz engedélyezésre ezt követően kerülhetett sor. 

II. A döntéshez szükséges információk, tájékoztatások:

A vázrajz (1. számú melléklet) engedélyezése megtörtént, a Pest Vármegyei Kormányhivatal a telekalakítás engedélyezésről szóló 830043/3/2024.07.24. ügyiratszámú határozata (2. számú melléklet) 2024. augusztus 26-án véglegessé vált. A módosított szabályozási terv szerint elkészült vázrajz szerint azonban nem 300 m2 a buszöböl alapterülete, hanem 304 m2. Az Evangélikus Egyházzal kötött adásvételi előszerződés 100 m2 terület vásárlását rögzíti, így a 4 m2 különbözetet a Fót-központi Református Egyházközségtől tudja megszerezni az Önkormányzat. A végleges szerződések megkötéséhez a 130/2023.(VI.22.) KT-határozat 1./ és 2./ pontját módosítani szükséges úgy, hogy azok 304 m2 terület vonatkozásában rendelkezzenek.
A terület nagyságának módosítása kihatással van a Fót-központi Református Egyházközség által megfizetendő értékkülönbözet nagyságára, mely így 149.665 Ft-ról 105.518.- Ft-ra csökken.

Fentiek alapján az alábbi határozati javaslatot terjesztem a Tisztelt Képviselő-testület elé:

[bookmark: _Hlk20984187]III. Határozati javaslat:

…/2024.(IX.12.) KT-határozat

1./ Fót Város Önkormányzatának Képviselő-testülete úgy dönt, hogy a 130/2023.(VI.22.) KT-határozat 1./ pontját az alábbiak szerint módosítja:
Fót Város Önkormányzatának Képviselő-testülete úgy dönt, hogy a tulajdonában álló Fót belterület 1550 hrsz.-ú ingatlant elcseréli a Fót-központi Református Egyházközség tulajdonában álló 1107, 0250/76 hrsz.-ú ingatlanra és a 1042 hrsz.-ú ingatlan területéből kialakítandó 304 m2 alapterületű buszöböl 204 m2 nagyságú részére a 105.518 Ft értékkülönbözet egyház általi megfizetése mellett.  

2./ Fót Város Önkormányzatának Képviselő-testülete úgy dönt, hogy a 130/2023.(VI.22.) KT-határozat 2./ pontját az alábbiak szerint módosítja:
Fót Város Önkormányzatának Képviselő-testülete úgy dönt, hogy az Evangélikus Egyháztól megvásárolja az értékbecslés szerinti 1.103.665 Ft vételárért a 1042 hrsz.-ú ingatlan területéből kialakítandó 304 m2 alapterületű buszöböl 100 m2 alapterületű részét.

Felelős: polgármester 
Határidő: 1./-2./ pont: azonnal; 

Jogszabályi hivatkozás: 
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól
· A Polgári Törvénykönyvről szóló 2013. évi V. törvény (Ptk.) 
· Az általános forgalmi adóról szóló 2007. évi CXXVII. törvény
· Fót Város Önkormányzat Képviselő-testületének 33/2019. (IX.26.) önkormányzati rendelete Fót Város Helyi építési szabályzatáról

Az előterjesztés mellékletei:
1. számú melléklet: M-12/2023 munkaszámú engedélyezési záradékkal ellátott vázrajz
2. számú melléklet: 830043/3/2024.07.24. ügyiratszámú határozat

